**Tiranë, më 22 . 09. 2021**

**FTESË PËR NEGOCIATA**

1. **PREZANTIM I PËRGJITHSHËM I AGJENCISË SË SIGURIMIT TË DEPOZITAVE**

Agjencia e Sigurimit të Depozitave (“Agjencia” ose “ASD”) është institucion publik që ushtron veprimtarinë e saj në bazë të ligjit Nr. 53/2014, datë 22 Maj 2014 “Për Sigurimin e Depozitave” i ndryshuar (“Ligji”).

Agjencia e Sigurimit të Depozitave që prej vitit 2002 është institucioni përgjegjës për administrimin e skemës së sigurimit të depozitave. Subjektet anëtare të skemës janë bankat dhe shoqëritë e kursim kreditit. ASD siguron në masën 100% depozitat e sigurueshme të çdo depozituesi deri në shumën prej 2.500.000 lekë për çdo bankë dhe 2.000.000 lekë për çdo shoqëri kursim krediti.

Në mbështetje të ligjit “Për Sigurimin e Depozitave” i ndryshuar si dhe të VKM nr.1195, datë 05.08.2008 “Për blerjen, zhvillimin, prodhimin e bashkëpunimin e programeve a të reklamave për transmetim nga operatorët radiotelevizivë ose botim në median e shkruar, dhe për kontratat, për kohë transmetimi nga organet e administratës shtetërore”, ASD kërkon të realizojë prodhimin e një video informative, sipas kritereve të përcaktuara në vijim:

1. **OBJEKTI**

Realizim video informative me tematikë “ Mbi procesin e kompensimit”.

1. **QËLLIMI DHE NEVOJA E REALIZIMIT TË VIDEOS**

### Në zbatim të ligjit 53/2014 “Për Sigurimin e Depozitave”, i ndryshuar, Neni 14, “Ndërgjegjësimi i publikut” citojmë:

1. Agjencia kryen veprimtari me qëllim ndërgjegjësimin e publikut mbi skemën e sigurimit të depozitave, si dhe vlerësime të këtyre veprimtarive.
2. Agjencia krijon infrastrukturën e teknologjisë së informacionit për informimin e depozituesve apo personave të tjerë të interesuar për sigurimin e depozitave.
3. Agjencia kryen veprimtari promocionale, me qëllim informimin dhe edukimin e publikut.

Në përmbushje të detyrimit ligjor, krahas mjeteve të tjera të informimit që përdor Agjencia, ( fletë palosje, etiketa informative, materiale kancelarike me logo të Agjencisë, etj), është menduar që edhe materialet audiovizivë si videot, janë produkt informativ efikas dhe një element i shtuar ndërveprues me depozituesit dhe të interesuarit. Bazuar në eksperiencat më të përparuara të agjencive homologe, por edhe në eksperiencën e Agjencisë me realizimin e disa videove të mëparëshme me tematikë mbi çështje me rëndësi për publikun, këtë vit është menduar që të realizojmë një video në të cilën të pasqyrohen informacione bazë dhe të domosdoshme për depozituesit, mbi Procesin e Kompensimit.

1. **PUBLIKIMI I VIDEOS**

Video do të shfaqet në faqen zyrtare të internetit të Agjencisë www@asd.gov.al , në kanalin e saj në Youtube dhe në rrjetet sociale të cilat përdor Agjencia.

Kohëzgjatja e videos është jo më e shkurtër se 3 minuta dhe jo më e gjatë se 4 minuta;

1. **FONDI LIMIT**

Fondi Limit i përcaktuar është 544.265 (pesëqint e dyzetekatër mijë e dyqint e gjashtëdhjetepesë ) lek pa TVSH.

1. **AFATI KOHOR PËR DORËZIMIN E OFERTAVE TË PJESMARRËSVE**

**Ofertat duhet të dorëzohen pranë ambjenteve të ASD-së më datë 04.10.2021 ora 10.00. Komisioni nuk do të pranojë asnjë ofertë e cila do të dorëzohet tej afatit të përcaktuar.**

Ofertat duhet të jenë të mbyllura në zarf, të vulosura, me emrin dhe adresën e negociuesit, dhe do të dorëzohen nga përfaqësuesit e operatorit ekonomik pranë ambjenteve të Agjencisë në orën dhe datën e përcaktuar. Oferta ekonomike do të jetë e paraqitur në monedhën Lek pa TVSH dhe TVSH do të jetë e përcaktuar në një zë të vecantë në ofertë.

Dokumentacioni të jetë origjinal ose kopje e noterizuar dhe duhet të jetë lëshuar brenda tre muajve nga data e zhvillimit të procedure.

Përzgjedhja e ofertave do të realizohet sipas VKM nr. 1195, datë 5.8.2008, dhe kriterve të përshkruara dhe metodologjisë me sistemin e pikëve.

Ofertuesit kanë të drejtë të marrin pjesë në procesin e hapjes së ofertave me përfaqësuesit e tyre ligjorë ose me personat e autorizuar me autorizimin përkatës.

1. **SPECIFIKIMET TEKNIKE**

Bazuar në sa më sipër, subjekti duhet të garantojë që i ka të gjitha kapacitetet e nevojshme për të siguruar një shërbim cilësor dhe në përputhje me specifikimet e mëposhtme:

**Subjekti duhet të plotësojë kriteret e mëposhtëme:**

* Të jetë aktive në treg përgjatë tre viteve të fundit;
* Të paraqesi punë të ngjashme (video grafike ose infografike me karaktere të animuar me ose pa narrator) me kerkesat e ASD-së;
* Të ketë experienca të mëparshme në konceptimin, dizenjimin dhe animimin e spoteve grafike;
* Të ketë të paktën dy dizenjues grafik dhe në multimedia (të paraqitet CV dhe portofol i punimeve);
* Të caktojë një pjestar të stafit të dedikuar për realizimin e projektit, i cili do të mbajë komunikimin me ASD-në përgjatë të gjithë afateve të kontratës;
* Të disponojë paisje moderne të prodhimit;Të paraqesë deklaratë mbi listën e paisjeve në prodhim;
* Të ketë personel krijues të kualifikuar dhe të aftë për të hartuar koncepte krijuese me udhëzime nga ekipi i ASD-së, per krijimin dhe zhvillimin e përmbajtjeve multimediale, rishikimin e skenarit, buxhetin, alokimin e burimeve, zgjedhjen e stafit, caktimin e afateve dhe dorëzimin e materialeve me cilësi të lartë;
* Subjekti duhet të jetë i certifikuar me standartin ISO 9001:2015 ose ekuivalente për “Sistemin e menaxhimit të cilësisë”, objekt i të cilës të jetë në përputhje me objektin e prokurimit (e vlefshme) dhe të lëshuara nga një organ i vlerësimit të konformitetit, i akredituar nga organizmi kombëtar i akreditimit ose organizma ndërkombëtarë akreditues, të njohur nga Republika e Shqipërisë.

 **Metodologjia**

* Subjekti do të konceptojë dhe do të realizojë videot grafike dhe infografike me karaktere të animuar dhe narrator, në bazë të tekstit paraprak të dhënë nga ASD;
* Kërkohet cilësi. Subjekti duhet të tregojë aftësinë për zhvillimin dhe prodhimin e videove sipas praktikave më të mira bashkëkohore duke siguruar kreativitet dhe novacion;
* Subjekti do të punojë ngushtësisht me ASD-në për të integruar kërkesat që do të ketë Agjencia për sa i përket përmbajtes dhe paraqitjes grafike të videos;
* Subjekti do të paraqesi idetë fillestare me shkrim (trajtimi) dhe skicat që tregojnë strukturën e videos (storyboard), i detajuar mbi zhvillimin e videos;
* Subjekti do të paraqesi një plan pune të mirëpërcaktuar duke specifikuar fazat e prodhimit të videos, bashkë me kohëzgjatjen e secilës faze;
* Subjekti duhet të paraqesi të paktën 3 shembuj të videove me animacione (portofolio) që të jenë hartuar dhe prodhuar direkt nga ata;
* Subjekti do të paraqesi metodologjinë e punës, si do të prodhohet video (propozimi teknik);
* Subjekti do të paraqesi propozimin financiar të shumës totale të prodhimit të videos, në fazën që do të paraqitet oferta ekonomike;
* Subjekti duhet të sigurojë që gjuha e përdorur në video do të jetë gjuha shqipe zyrtare;
* Teksti duhet të jetë i redaktuar dhe korrektuar me kujdes nga një/disa profesionistë të fushës. Mesazhet duhet të jenë sa më të kuptueshme për audiencën;
* Video do të jetë me titra në gjuhën angleze. Subjekti duhet të sigurojë që përkthimi të realizohet nga përkthyes zyrtar i gjuhës angleze;
* Video duhet të shprehi qartë materialin e dhënë nga Agjencia në formën e animimeve grafike duke përmbushur rregullat teknike të krijimit të animacionit;
* Video do të jetë e shoqëruar me muzikë;
* Kompania duhet të bashkëpunojë me Agjencinë në përzgjedhjen e lexuesit të tekstit;

**Prodhimet e pritshme nga Subjekti**

* Subjekti do të konceptojë dhe do të përgatisë skenarin e videos sipas përmbajtjes së tekstit bruto që do t’i sugjerohet nga ASD-ja;
* Storyboard i detajuar për çdo skenë të videos;
* Përzgjedhjen e muzikës si dhe sigurimi i të drejtave të autorit për trasmetim;
* Krijimin e animacionit dhe infografikave;
* Sigurimi i të drejtave të autorisisë së grafikave apo infografikave të krijuara për këtë video, nëpërmjet kontratave ligjore;
* Video duhet të jetë e titruar (subtitles) në gjuhën angleze;
* Dorëzimi i produktit final duhet të jetë format 4K UHD(3840x2160 px), në format digital (USB) ose me DVD, në format origjinal;
* Kohëzgjatja e videos është jo më e shkurtëer se 3 minuta dhe jo më e gjatë se 4 minuta;

**Lloji procedures**

* Ftesë për Negociata

**Kërkesa të tjera shtesë**

* Ekstraktin e Rregjistrit Tregtar për të dhënat e Subjektit dhe Ekstraktin mbi Historikun e Subjektit, të lëshuar nga Qendra Kombëtare e Rregjistrimit, që vërteton subjekti nuk është në proces falimentimi (statusi aktiv).
* Deklaratë që nuk ndodhet në kushtet e konfliktit të interest.
* Deklaratë mbi përmbushjen e specifikimeve teknike dhe termave të referencës.
* Bilancin e vitit të fundit. Të jetë pozitiv.
1. **KRITERET E VLERËSIMIT DHE VLERËSIMI PËRFUNDIMTAR**

Bazuar në VKM nr.1195, datë 05.08.2008 , përzgjedhja e ofertave do të bëhet me sistem pikëzimi si më poshtë:

|  |  |
| --- | --- |
| **Kriteret e vlerësimit** | **Pikët** |
| Ideja e realizimit të videove / Metodologjia e propozuar | 0-30 |
| Oferta ekonomike | 0-30 |
| Kualifikimi i stafit kryesor | 0-20 |
| Përvoja në punë të ngjashme | 0-10 |
| Transferimi i njohurive/ informacionit tek shikuesit / dëgjuesit | 0-10 |

Komisioni do të shqyrtojë ofertat e paraqitura dhe do të komunikojë renditjen e subjekteve brenda një afati prej 5 (pesë) ditë kalendarike.

1. **MATERIAL INFORMATIV (TEKSTI) i cili do të orientojë punën për skenarin e Videos Mbi Procesin e Kompensimit.**

Agjencia e Sigurimit të Depozitave (ASD) është institucioni përgjegjës për administrimin e skemës së sigurimit të depozitave në Republikën e Shqipërisë. Përfitues nga skema e sigurimit të depozitave është cdo depozitues individ, tregtar dhe shoqëri tregtare.

ASD siguron depozitat e sigurueshme në çdo bankë dhe kompenson ato deri në nivelin maksimal 2.500.000 lekë, në rast se banka vendoset në likuidim të detyruar me vendim të Bankës së Shqipërisë.

ASD siguron depozitat e sigurueshme në çdo shkk dhe kompenson ato deri në nivelin maksimal 2.000.000 lekë, në rast se shkk vendoset në likuidim të detyruar me vendim të Bankës së Shqipërisë.

**Cfarë është KOMPENSIMI** i depozitës së siguruar në bankë / shkk?

*është vlera monetare, që i paguhet depozituesit nga Agjencia e Sigurimit të Depozitave në rast të likujdimit të detyruar të bankës/shkk, deri në nivelin maksimal ligjor (2.500.000 lekë/bankë dhe 2.000.000 lekë për shkk).*

Në cdo rast **kompensimi i depozitave të sigurueshme kryhet në lekë**. **Për Depozitat në valutë, ato** konvertohen në lekë, sipas kursit zyrtar të këmbimit, të Bankës së Shqipërisë në ditën e vendosjes së bankës/shkk në likuidim te detyruar.

**Shuma në lekë që përfiton çdo depozitues në rast kompensimi,** llogaritet:

Shuma totale e depozitave të tij, përfshirë interesin deri në ditën e vënies së bankës/shkk në likuidim të detyruar për secilën prej depozitave, duke zbritur shumën e detyrimeve të papaguara në kohë të depozituesit ndaj bankës/shkk.

**Procesi i kompensimit ......Fazat kryesore dhe procedurat bazë....**

**Procedurat e kompensimit fillojnë** kur ASD njoftohet me shkrim nga Banka e Shqipërisë për vendosjen e bankës/ shkk-së në likuidim të detyruar.

Depozituesit nuk kanë nevojë të ndërmarrin asnjë veprim për të pretenduar kompensimin e depozitave deri në njoftimin zyrtar të ASD-së për fillimin e procesit të kompensimit.

**ASD merr të dhënat për depozitat** **dhe depozituesit** nga banka / shkk-ja e vendosur në likuidim, i përpunon ato dhe përgatitet lista përfundimtare e depozituesve me shumat përkatëse për kompensim. Lista me të dhënat dhe shumat përkatëse dërgohet tek banka agjente në të cilën do të kryhen pagesat.

**ASD njofton** **menjëherë** depozituesit në lidhje me fillimin e procesit të kompensimit nëpërmjet mjeteve të saj të komunikimit.

Gjithashtu, gjatë gjithë procesit, ASD-ja do të japë gjithë informacionin e nevojshëm për depozituesit dhe për publikun, nëpërmjet kanaleve të saj të komunikimit si faqja zyrtare e internetit e ASD-së **[www.asd.gov.al](http://www.asd.gov.al)**; profili facebook i saj, kanali i agjencisë në youtube, nëpërmjet Njoftimeve zyrtare që do të publikohen në median e shkruar dhe vizive si dhe me lajmërime në sportelet e Bankës Agjente (BA).

**Kompensimi i** depozituesve do të bëhet nëpërmjet një Banke Agjente, e cila është një nga bankat anëtare të skemës dhe përzgjidhet nga Këshilli Drejtues (KD) i Agjencisë në përputhje me kriteret e përzgjedhjes të parashikuara në ligjin “Për sigurimin e depozitave”. Banka Agjente nëpërmjet degëve të saj në të gjithë vendin, do të realizojë kryerjen e pagesave të kompensimit/ do të kryejë pagesat ndaj depozituesve, duke vepruar në cilësinë e agjentit të pagesës, në emër dhe për llogari të Agjencisë së Sigurimit të Depozitave.

**Për të përfituar shumën e kompensimit:**

- Depozituesit individë standart duhet të paraqesin vetëm dokumentin e identifikimit te vlefshem.

- Tregtarët dhe shoqëritë tregtare duhet te paraqesin

* Ekstraktin origjinal nga QKB
* Certifikata e rregjistrimit ne organin tatimor NUIS
* Dokumentin e identifikimnit dhe Autorizimin nga Administratori për kalimjin e shumes se kompensimit

- Depozituesit që përfaqësohen nga persona të tretë si dhe për raste të tjera të vecanta, Agjencia gëzon të drejtën të kërkojë dokumentacion shtesë.

**Kompensimi mund të kryhet përmes mënyrave të mëposhtme:**

* Pagesës së shumës në lekë personit në ambientet e subjektit të vendosur në likujdim;
* Pagesës së shumës në lekë personit në ambientet e bankës agjente;
* Transfertës së shumës që përfitohet nga depozituesi në një bankë anëtare të skemës së sigurimit të depozitave;
* Pagesës nëpërmjet shërbimit postar;
* Pagesës nëpërmjet ATM-ve
* Pagesës nëpërmjet kombinimit të mënyrave të mësipërme.

Depozituesit të cilët kanë pretendime në lidhje me kompensimin e depozitës së tyre, mund tëAnkimojnë, duke dorëzuar **Formularin e Ankimimit** pranë BA ose Agjencisë së Sigurimit të Depozitave.

**Procesi i kompensimit përfundon** jo më vonë se tre muaj nga data e fillimit të tij. Agjencia njofton depozituesit për mbylljen e procesit të kompensimit si dhe trajton rastet e veçanta dhe pretendimet.

Çdo depozitues, që nuk është paraqitur për t’u kompensuar brenda afatit ligjor të kompensimit, i ruhet e drejta për kompensim brenda 10 vjetëve nga vendosja e bankës/shkk në likuidim të detyruar. Për pretendimin e kompensimit të depozitave Depozituesit mund të paraqiten pranë Agjencisë së Sigurimit të Depozitave.

Genci Mamani

Drejtor i Përgjithshëm